以树敌。疏上，有旨罚俸已，出知福州府。有关节事露，举人郑某力能持上官，而所夤缘分考某官者，永吉同年也，已内召将行。而永吉至，要路书嘱填委，永吉悉置不启。及对薄，厉声诘责，郑不觉股栗自承，狱具，并罪推官，而上官恚不可解，于是永吉受事二十七日而去。久之，以黄道周荐，复起福州，谒巡方御史，意不能自下，甫匝月投劾归。再起金华府，不赴。鼎革后，不复见一人，独身徙东郊废圃中，委顿自苦，数年而卒。弟王永积，字稚实，崇祯七年进士，知武定州。